[Foto’s] Boere op hul knieë vir reënHonderde boere en inwoners van Calvinia het Woensdag saamgekom om vir reën te bid (Foto: Facebook) ŉ Hartroerende toneel het hom Woensdagmiddag in Calvinia in die Noord-Kaap afgespeel toe honderde mense van dié distrik byeengekom het om te bid vir reën. Burre Burger, ŉ boer van die omgewing, het Woensdag ŉ video en foto’s van dié toneel op Facebook gedeel waar hy smeek dat Suid-Afrikaners vir die droogtegeteisterde gebiede in die land bid. “Ons kniel voor God en smeek Hom vir reën,” skryf hy. “Hier is ons nou by die leë Kareedam – bid saam met ons.” Maroela Media het vroeër berig inwoners van dié dorp is rasend van bekommernis omdat Calvinia in een van die ergste watertekorte nóg gedompel is sedert die Kareeedam vroeër vanjaar opgedroog het. Die dorp het intussen ŉ noodtoestand bereik nadat die watertafel ook drasties gesak het. Die water wat uit die sewe munisipale boorgate verkry word, is brak en nie geskik vir menslike gebruik nie. Intussen het verskeie organisasies soos AfriForum, Cairing Diasies, Water Shortage South Africa (WSSA) en talle ander weldoeners projekte op die been gebring om die waterbehoeftige inwoners by te staan. ŉ Lys versamelpunte is intussen geïdentifiseer. As jy betrokke wil raak, kyk hier waar jou naaste versamelpunt is. Jy kan ook geld skenk. Klik hier vir meer besonderhede oor ŉ trust-fonds. Jy kan ook die woord “NOOD” na 38312 SMS en sodoende R10 aan die noodfonds skenk. Kyk die video ook hier. So bid ons saam vir Calvinia en vir reën Posted by Frikkie Rootman on Wednesday, April 5, 2017